CELEX: 62021TN0688
Language: fi
Date: 2021-10-25 00:00:00
Title: Asia T-688/21: Kanne 25.10.2021 – BNP Paribas Public Sector v. yhteinen kriisinratkaisuneuvosto

20.12.2021   
            
            
               FI
            
            
               Euroopan unionin virallinen lehti
            
            
               C 513/32
            
         
      Kanne 25.10.2021 – BNP Paribas Public Sector v. yhteinen kriisinratkaisuneuvosto
      (Asia T-688/21)
      (2021/C 513/47)
      Oikeudenkäyntikieli: ranska
      
         Asianosaiset
      
      
         Kantaja: BNP Paribas Public Sector SA (Pariisi, Ranska) (edustaja: asianajajat A. Champsaur ja A. Delors)
      
         Vastaaja: Yhteinen kriisinratkaisuneuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan SEUT 256 ja 263 artiklan nojalla yhteisen kriisinratkaisuneuvoston 13.8.2021 tekemän päätöksen, jonka viite on srb.e.e4.co(2021)570897, siltä osin kuin siinä kieltäydytään palauttamasta määriä, jotka vastaavat peruuttamattomiin maksusitoumuksiin liittyviä käteisvakuuksia vuosien 2015–2021 osalta täytäntöönpanoasetuksen 2015/81 7 artiklan 3 kohdan vastaisesti
               
            
                  —
               
               
                  vuosien 2016-2021 sopimusten sekä SEUT 272 ja 340 artiklan nojalla
                  
                              —
                           
                           
                              toteamaan, että kieltäytyessään palauttamasta määriä, jotka vastaavat peruuttamattomiin maksusitoumuksiin liittyviä käteisvakuuksia vuosien 2016–2021 osalta, yhteinen kriisinratkaisuneuvosto on rikkonut sille kunkin sopimuksen 12.5 lausekkeen mukaisesti osuuskausien 2016-2021 osalta kuuluvaa palauttamisvelvollisuutta; tässä lausekkeessa todetaan nimenomaisesti, että täytäntöönpanoasetuksen 2015/81 7 artiklan 3 kohtaa sovelletaan, ja
                           
                        
                              —
                           
                           
                              määräämään, että yhteisen kriisinratkaisuneuvoston on palautettava kantajalle määrät, jotka vastaavat yhteisen kriisinratkaisuneuvoston sopimusvelvoitteidensa vastaisesti pitämät käteisvakuudet sekä kaikki kulut, viivästyskorot ja muut niihin liittyvät liitännäiset (tai vaihtoehtoisesti maksettava kantajalle nämä määrät vahingonkorvauksena mainittujen sopimusten rikkomisesta)
                           
                        
            
                  —
               
               
                  pääasiallisesti vuoden 2015 sopimuksen osalta ja toissijaisesti vuosien 2016-2021 sopimusten osalta, yhteisen kriisinratkaisuneuvoston sopimussuhteen ulkopuolisen vastuun mukaisesti ja SEUT 340 artiklan nojalla
                  
                              —
                           
                           
                              toteamaan, että yhteisen kriisinratkaisuneuvoston kieltäytyminen palauttamasta määriä, jotka vastaavat peruuttamattomiin maksusitoumuksiin liittyviä käteisvakuuksia vuosien 2015–2021 osalta merkitsee perusteetonta etua
                           
                        
                              —
                           
                           
                              määräämään, että yhteisen kriisinratkaisuneuvoston on palautettava kantajalle kyseiset määrät, jotka se on pitänyt itsellään ilman oikeusperustaa, sekä maksettava kaikki niihin liittyvät kulut, viivästyskorot ja muut niihin liittyvät liitännäiset
                           
                        
            
                  —
               
               
                  velvoittamaan yhteisen kriisinratkaisuneuvoston vastaamaan oikeudenkäyntikuluista kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen pääasialliseen kanneperusteeseen.
      
                  1)
               
               
                  Ensimmäinen kanneperuste, joka perustuu täytäntöönpanoasetuksen N:o 2015/81 (1) 7 artiklan 3 kohdan ja MRU-asetuksen rikkomiseen sillä perusteella, että yhteisen kriisinratkaisuneuvoston päätöksellä rikotaan täytäntöönpanoasetuksen N:o 2015/81 7 artiklan 3 kohtaa, jossa säädetään nimenomaisesti, että sellaisten laitosten peruuttamattomat maksusitoumukset, jotka eivät enää kuulu asetuksen (EU) N:o 806/2014 (2) soveltamisalaan, kumotaan ja että niihin liittyvät vakuudet palautetaan.
               
            
                  2)
               
               
                  Toinen kanneperuste, joka perustuu oikeudelliseen virheeseen, jonka yhteinen kriisinratkaisuneuvosto väitetysti teki pyrkiessään soveltamaan peruuttamattomiin maksusitoumuksiin MRU-asetuksen 70 artiklan 4 kohtaa, vaikka kyseinen artikla koskee vain ex ante –käteisvakuuksia ja että yhteinen kriisinratkaisuneuvosto sekoittaa keskenään käteisosuudet ja peruuttamattomiin maksusitoumuksiin liittyvät käteisvakuudet.
               
            
                  3)
               
               
                  Kolmas kanneperuste, joka perustuu sellaisten sopimusmääräysten rikkomiseen, joilla luodaan yhteys kantajan ja yhteisen kriisinratkaisuneuvoston välille ja joka johtaa tämän viimeksi mainitun sopimussuhteisen vastuun syntymiseen. Kantaja nimittäin katsoo, että yhteisen kriisinratkaisuneuvoston kieltäytyminen palauttamasta määriä, jotka vastaavat käteisvakuuksia, jotka liittyvät vuosien 2016–2021 peruuttamattomiin maksusitoumuksiin, merkitsee kyseisen sopimuksen rikkomista.
                  Kantaja vetoaa myös vuosien 2016-2021 sopimusten osalta yhteen toissijaiseen kanneperusteeseen. Se väittää tältä osin, että yhteisen kriisinratkaisuneuvoston kieltäytyminen palauttamasta käteisvakuuksia vastaavia määriä, jotka liittyvät peruuttamattomiin maksusitoumuksiin vuosille 2015-2021 merkitsee yhteisen kriisinratkaisuneuvoston perusteetonta etua.
               
            
         (1)  Euroopan parlamentin ja neuvoston asetuksen (EU) N:o 806/2014 yhdenmukaisista soveltamisedellytyksistä yhteiseen kriisinratkaisurahastoon suoritettavien ennakollisten vakausmaksujen osalta 19.12.2014 annettu neuvoston täytäntöönpanoasetus (EU) 2015/81 (EUVL 2015, L 15, s. 1).
      
         (2)  Yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annettu Euroopan parlamentin ja neuvoston asetus (EU) N:o 806/2014 (EUVL 2014, L 225, s. 1).